**Informácie o spracúvaní osobných údajov zdravotníckych odborníkov**

Potvrdzujem, že som sa zoznámil/a s nižšie uvedenými informáciami.

Meno, priezvisko, titul: \_\_\_\_\_\_\_\_\_\_\_\_\_\_\_\_\_\_\_\_\_\_

Pracovisko: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

One Key kód (vyplní AbbVie): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V ............................ Dňa:

\_\_\_\_\_\_\_\_\_\_\_\_\_\_\_\_\_\_\_\_\_

podpis

AbbVie s.r.o., IČO: 46 640 231, so sídlom Karadžičova 10, 821 08 Bratislava, Slovenská republika, zapísaná v obchodnom registri vedenom Okresným súdom Bratislava I, oddiel Sro, vložka 81375/B (ďalej len „AbbVie“) ako prevádzkovateľ osobných údajov v zmysle nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe týchto údajov (nariadenie GDPR), zhromažďuje a spracúva osobné údaje zdravotníckych odborníkov (ďalej len „zdravotnícky odborník“) na účely zverejňovanie prevodov hodnôt.

Zdravotnícky odborník berie na vedomie, že spoločnosť AbbVie je povinná zverejňovať údaje o plneniach poskytnutých v prospech zdravotníckych odborníkov alebo poskytovateľov zdravotnej starostlivosti na webovom sídle Národného centra zdravotníckych informácií (ďalej len „NCZI“) podľa zákona č. 362/2011 Z.z. o liekoch a zdravotníckych pomôckach a o zmene a doplnení niektorých zákonov (ďalej len „Zákon o liekoch“). Zdravotnícky odborník berie na vedomie, že spoločnosť AbbVie je podľa Zákona o liekoch povinná predkladať NCZI zákonom vyžadované údaje o výdavkoch na peňažné a nepeňažné plnenia poskytnuté priamo alebo nepriamo zdravotníckym odborníkom alebo poskytovateľom zdravotnej starostlivosti (vrátane zákonom vyžadovaných údajov o týchto subjektoch) a že NCZI bude tieto údaje následne zverejňovať na svojom webovom sídle.

AbbVie vyhlasuje, že osobné údaje zdravotníckych odborníkov sa spracúvajú v súlade s nariadením GDPR, miestnymi zákonmi o ochrane osobných údajov a smernicami spoločnosti AbbVie.

Zákony o ochrane osobných údajov tiež vyžadujú, aby boli jednotlivci informovaní o spracúvaní svojich osobných údajov a o odovzdávaní údajov tretím stranám a do tretích krajín. AbbVie týmto informuje zdravotníckeho odborníka v súlade s článkom 13 GDPR o podmienkach spracúvania jeho osobných údajov a o právach zdravotníckeho odborníka ako dotknutej osoby v zmysle GDPR.

**Právne základy spracúvania osobných údajov**

Právnym základom osobných údajov zdravotníckeho odborníka je splnenie zákonnej povinnosti spoločnosti AbbVie v zmysle čl. 6 odst. 1, písm. a) GDPR.

**Rozsah spracúvania**

Informácie, ktoré AbbVie môže uchovávať (v tlačenej alebo elektronickej podobe) o zdravotníckom odborníkovi na účely zverejňovanie prevodov hodnôt, obsahujú nasledujúce osobné údaje: titul, celé

meno, mesto hlavnej praxe, krajina hlavnej praxe, sídlo (adresa) praxe a ďalej údaje o peňažných i nepeňažných plneniach (vrátane ich výšky) poskytnutých zdravotníckemu odborníkovi na základe zmluvného vzťahu medzi zdravotníckym odborníkom a AbbVie v súvislosti s akciou / spoluprácou, zahŕňajúce poskytovanie platieb alebo iných plnení zdravotníckemu odborníkovi, ako je popísané v tejto informácii (najmä náklady na cestovné výdavky, ubytovanie, registračné poplatky, poplatky za odborné služby).

**Účely spracúvania**

Účelom spracúvania osobných údajov je plnenie povinností spoločnosti AbbVie podľa Zákona o liekov, týkajúcich sa zverejňovania prevodov hodnôt (peňažných i nepeňažných plnení) poskytnutých zo strany spoločnosti AbbVie zdravotníckemu odborníkovi.

**Kategórie príjemcov osobných údajov**

AbbVie poskytuje osobné údaje zdravotníckych odborníkov týmto kategóriám príjemcov:

1. NCZI,
2. spoloční prevádzkovatelia osobných údajov z globálnej skupiny AbbVie.

**Spôsob spracúvania a sprostredkovateľa**

Jednotlivé úkony spracúvania sa budú vykonávať manuálne aj elektronicky a budú zahŕňať najmä získavanie a zhromažďovanie osobných údajov, ich využívanie, združovanie, uchovávanie a zverejňovanie na verejne prístupnom webovom sídle AbbVie, prípadne na verejne prístupnom webovom sídle NCZI. Za týmto účelom môže osobné údaje okrem odborníkov spoločnosti AbbVie a poskytovateľov služieb spracúvať tiež NCZI, ktorá je viazaná rovnakými povinnosťami na zaistenie bezpečnosti spracúvania a ochrany osobných údajov ako AbbVie.

**Odovzdávanie osobných údajov do tretích krajín**

AbbVie môže pri spracúvaní osobných údajov zdravotníckych odborníkov odovzdávať osobné údaje organizáciám v rámci globálnej skupiny AbbVie (skupina zahŕňa nasledujúce osoby: AbbVie a pridruženú osobu, ktorí sa môžu časom meniť). Pojem „pridružené osoby“ zahŕňa osoby, ktoré sú: (i) ovplyvnenou alebo ovládanou osobou vo vzťahu ku AbbVie, v znení neskorších predpisov, a (ii) vo vzťahu ku AbbVie alebo osobe uvedenej v predchádzajúcom odseku (i) osobami konajúcimi v súlade s občianskym zákonníkom alebo obchodným zákonníkom a (iii) osobami spojenými s AbbVie akoukoľvek manažérskou alebo riadiaci zmluvou alebo akoukoľvek osobou, ktorá vo vzťahu ku AbbVie alebo osobe opísané v (i) je ovplyvnenou alebo ovládajúcou osobou podľa zákona o obchodných spoločnostiach), ako aj iným osobám poskytujúcim služby AbbVie, dodávateľom, zástupcom a / alebo poskytovateľom bez ohľadu na to, či majú sídlo v Európskej únii alebo v tretích krajinách, vrátane krajín, ktoré nezaručujú zodpovedajúcu úroveň ochrany osobných údajov.

V prípade prenosu osobných údajov do tretích krajín, na ktoré sa rozhodnutie Európskej komisie o proporcionalite nevzťahuje, prijal AbbVie všetky potrebné opatrenia a záruky (ich opis je k dispozícii na žiadosť zdravotníckeho odborníka), aby sa zabezpečila zodpovedajúca ochrana osobných údajov, ako to vyžadujú platné právne predpisy Slovenskej republiky, najmä, že zmluva o spracúvaní údajov je uzavretá v rámci globálnej skupiny AbbVie (Dohoda o odovzdávaní údajovej vo vnútri skupiny) a obsahuje štandardné doložky o ochrane údajov.

**Zverejňovanie osobných údajov**

Zdravotnícky odborník ďalej berie na vedomie, že vyššie uvedené spracúvanie jeho osobných údajov bude najviac po dobu, kým to bude s ohľadom na vyššie uvedené účely nevyhnutné. Uverejnenie sa vykonáva raz ročne a vzťahuje sa na predchádzajúci kalendárny rok.

**Práva zdravotníckych odborníkov ako dotknutých osôb**

AbbVie týmto informuje zdravotníckeho odborník a o nasledujúcich právach, ktoré môžu zdravotnícki odborníci ako dotknuté osoby aplikovať na rozsah týchto informácií o spracúvaní osobných údajov zdravotníckych odborníkov.

1. **Prístup k osobným údajom**

Zdravotnícky odborník má právo dostať od AbbVie potvrdenie o tom, či sú alebo nie sú spracúvané osobné údaje, ktoré sa ho týkajú, a v kladnom prípade získať prístup k osobným údajom a informáciám o podmienkach spracúvania údajov (napr. účely spracúvania, kategórie osobných údajov, príjemcovia, očakávané obdobie uchovávania atď.).

Zdravotnícky odborník k má právo požadovať od AbbVie prístup k svojim osobným údajom, ich opravu alebo vymazanie alebo požadovať obmedzenie spracúvania niektorých osobných údajov týkajúcich sa zdravotníckeho odborníka, rovnako ako vzniesť námietky proti spracúvaniu, a to tak, že bude kontaktovať AbbVie poverenca pre ochranu osobných údajov na webovej stránke abbvie.com/contractus.html po zvolení záložky „Ochrana súkromia“ (Privacy Inquiry) alebo odošle e-mail na adresu privacyoffice@abbvie.com

1. **Právo na opravu osobných údajov**

Zdravotnícky odborník má právo získať od prevádzkovateľa bez zbytočného odkladu opravu nepresných alebo neúplných osobných údajov, ktoré sa ho týkajú, a to bez ohľadu na dôvod takejto nepresnosti alebo neúplnosti.

1. **Právo na vymazanie osobných údajov**

Zdravotnícky odborník má právo získať od AbbVie bez zbytočného odkladu potvrdenie o ukončení spracúvania a vymazaní osobných údajov, ktoré sa ho týkajú, a AbbVie má povinnosť bez zbytočného odkladu vymazať niektoré osobné údaje, ak sa uplatňuje niektorý z dôvodov nariadenia GDPR.

1. **Právo na obmedzenie spracúvania**

Zdravotnícky odborník má právo získať obmedzenie spracúvania osobných údajov za podmienok nariadenia GDPR (a podrobnejšie v Informáciách o spracúvaní osobných údajov zdravotníckych odborníkov), najmä v prípade pochybností o presnosti spracúvania.

1. **Právo na prenositeľnosť údajov**

Zdravotnícky odborník má právo dostať osobné údaje, ktoré sa ho týkajú, ktoré poskytol AbbVie, a to v štruktúrovanom, bežne používanom a strojovo čitateľnom formáte a má právo odovzdať tieto údaje inému prevádzkovateľovi bez prekážok od AbbVie. Toto právo je použiteľné v prípade, že spracúvanie osobných údajov je založené na plnení zmluvy nebo súhlasu a spracúvanie sa vykonáva automatizovaným spôsobom.

1. **Právo namietať**

Zdravotnícky odborník má právo kedykoľvek z dôvodov týkajúcich sa jeho konkrétnej situácie namietať proti spracúvaniu osobných údajov, ktoré sa ho týkajú, a ktoré je založené na oprávnenom záujme AbbVie alebo na plnení úloh vykonávaných vo verejnom záujme.

1. **Právo podať sťažnosť orgánu dozoru**

Zdravotnícky odborník má právo podať sťažnosť dozornému orgánu, ak sa domnieva, že AbbVie spracúva jeho osobné údaje v rozpore s nariadením GDPR alebo inými právnymi predpismi. Orgánom dozoru je Úrad na ochranu osobných údajov v Slovenskej republike.